### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 29. april 2020 har vedtaget Magistratens foranstående indstilling af 14. april 2020.

Magistratsafdelingen for Kultur og Borgerservice udarbejder notat.

### Resumé

Der er i 2019 sket et fald i de skattefinansierede restancer på 2,5% svarende til 9,7 mio. kr. Faldet skyldes primært Gældsstyrelsens afskrivninger på 30,8 mio. kr. Restancerne ville således være steget med hele 5,3% uden styrelsens afskrivninger. Borgerservice har derfor lagt pres på styrelsen med henblik på at sikre, at kommunens krav hurtigt behandles i det nye PSRM-system. Der er også dialog med styrelsen for at sikre, at der modregnes maksimalt i overskydende skatter mv. Borgerservice har valgt at stoppe oversendelse af krav til styrelsen, så kommunen kan prioritere styrkede indsatser. Investeringsmodellen vedtaget den 15. maj 2019 på 1 mio. kr. har givet et nettoprovenu på minimum 5 mio. kr. ved ”Særlig ringeaktivitet” og forebyggende indsatser som ”Smartere Opkrævning”; målrettede skrivelser og Black Friday kampagner mv.

Efter nedbrud af SKATs inddrivelsessystem, EFI, overtog kommunen i 2016 inddrivelsesopgaven på Ejendomsskat. Restancen er i 2019 reduceret til et historisk lavt niveau på 2,8 mio. kr. svarende til 1 promille af et års skatter. Der udarbejdes nye tiltag for at nedbringe restancerne yderligere i samarbejde med magistratsafdelingerne.

### Indstilling

At 1) Orienteringen om restanceudviklingen tages til efterretning.

At 2) Opkrævningen bemyndiges, jf. afsnit 6, til ny praksis med udstedelse af 3. rykkerskrivelse på udvalgte krav.

### Sagens forløb

01-04-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-04-2020 Magistraten
Fremsendes til [adresse] med bemærkning, at Magistraten i mødet den 14. april 2020 anbefaler, at byrådet tiltræder Magistratsafdelingen for Kultur og Borgerservices indstilling af 23. marts 2020.
 29-04-2020 Aarhus Byråd

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 29. april 2020 har vedtaget Magistratens foranstående indstilling af 14. april 2020.

Magistratsafdelingen for Kultur og Borgerservice udarbejder notat.